
KATASZTRÓFAVÉDELMI FŐIGAZGATÓSÁG

A BM ORSZÁGOS KATASZTRÓFAVÉDELMI FŐIGAZGATÓ

   1/2017. számú

INTÉZKEDÉSE

a hivatásos katasztrófavédelmi szervek választható béren kívüli juttatásairól, és Cafetéria Szabályzatának kiadásáról 
Budapest, 2017. január 23.
A hivatásos katasztrófavédelmi szervek Normaalkotási Szabályzatáról szóló 11/2014. (VII. 4.) BM OKF utasítás 8. pont a) alpontja alapján – figyelemmel a belügyminiszter irányítása alatt álló rendvédelmi feladatot ellátó szervek hivatásos állományának és igazságügyi alkalmazottainak, valamint a Nemzeti Szakértői és Kutató Központ igazságügyi alkalmazottainak választható béren kívüli juttatásairól, valamint a személyi juttatás terhére 2017. évben teljesítendő egyes kifizetésekről szóló 2/2017. (I. 11.) BM utasításban foglaltak végrehajtására, a hivatásos katasztrófavédelmi szervek választható béren kívüli juttatásai és a cafetéria juttatási rendszer 2017. évi szabályozása céljából kiadom az alábbi 

i n t é z k e d é s t:
1.) Az intézkedés hatálya kiterjed a BM Országos Katasztrófavédelmi Főigazgatóság szervezetére (a továbbiakban: BM OKF), mint költségvetési címre, a BM OKF, mint költségvetési szerv hivatásos, közszolgálati tisztviselői, közalkalmazotti és munkavállalói személyi állományára – a közfoglalkoztatott állományt kivéve – (a továbbiakban együtt: foglalkoztatott), valamint a hivatásos katasztrófavédelmi szervek területi, területi jogállású (a továbbiakban együtt: területi szervek) és helyi szerveire.
2.) A hivatásos katasztrófavédelmi szervek Cafetéria Szabályzatát jelen intézkedés melléklete tartalmazza.
3.) A területi szervek vezetői a Cafetéria Szabályzatban meghatározott, általános előírásoktól eltérő, helyi sajátosságoknak megfelelő gyakorlati eljárásrendet külön intézkedésben rögzítik.

4.) A Cafetéria Szabályzatban foglaltak betartásáért a BM OKF esetében és a területi szerveknél a Szervezeti és Működési Szabályzat szerinti szervezeti egységek vezetői a felelősek.

5.) Ez az intézkedés a közzétételét követő napon lép hatályba, rendelkezéseit 2017. január 1-jétől kell alkalmazni. 

6.) Ez az intézkedés 2017. december 31-én hatályát veszti.
Dr. Góra Zoltán tű. vezérőrnagy sk.
tűzoltósági főtanácsos

főigazgató

Készült: 1 eredeti példányban

Egy példány: 1 lap
Melléklet: 8 lap
Készítette: BM OKF Költségvetési Főosztály Kazinczi Ferenc tű. alezds.

Kapja: Központi irattár
Melléklet a 1/2017. BM OKF főigazgatói intézkedéshez

A hivatásos katasztrófavédelmi szervek

I. Fejezet

A cafetéria juttatás igénybevételének általános szabályai

1. A Cafetéria Szabályzat célja
1.1.
A Cafetéria Szabályzat célja a foglalkoztatottak részére egységes elvek alapján szabályozott, de az egyéni igényekhez igazodó béren kívüli juttatás (cafetéria) biztosítása. 
1.2.
A cafetéria juttatási rendszer a hatályos jogszabályok által előre meghatározott keretösszegen és juttatási elemeken belül egyénre szabott választásra ad lehetőséget.

2. A Cafetéria Szabályzat hatálya

2.1. A cafetéria juttatás igénybevételével kapcsolatos szabályok:

a) A cafetéria juttatásra a foglalkoztatottak – a foglalkoztatási jogviszonyuk szerint irányadó jogszabályok rendelkezéseinek, valamint a b) pont figyelembe vételével – jogviszonyuk kezdő időpontjától, annak fennállásáig jogosultak.

b) Nem jogosult cafetéria juttatásra

ba)
tartós külszolgálaton lévő, illetve a nemzeti szakértőként foglalkoztatott, továbbá
bb)
a foglalkoztatott azon időtartam vonatkozásában, amelyre illetményre (munkabérre) vagy távolléti díjra nem jogosult, feltéve, hogy a távollét időtartama meghaladja a harminc napot. A harminc napot meghaladó távollét esetében a foglalkoztatottat a távollét első napjától kezdve nem illeti meg a juttatás.
c) A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 147. § (6) bekezdés szerinti térítésre való jogosultság időtartamát távolléti díjra jogosító időszakként kell értelmezni.

d) A bb) alponttól eltérően, a közalkalmazotti vagy munkaviszonyban foglalkoztatottak keresőképtelen betegség alatti távollétük esetén cafetéria juttatásra jogosultak.

2.2. A 2.1. pontban megjelölt távollétek időtartamát – a jogosultság szempontjából – nem lehet egybe számítani.

2.3. A cafetéria juttatásra nem jogosult foglalkoztatottról – a BM OKF esetében a BM OKF Gazdasági Ellátó Központ (a továbbiakban: BM OKF GEK) részére, a területi szervek esetében a Gazdasági Szervezet részére – a foglalkoztatott szervezeti egységének vezetője adatot szolgáltat a 5. függelék szerinti adattartalommal.

2.4. Részmunkaidőben foglalkoztatott részére a cafetéria juttatás összegét a részmunkaidő arányában kell megállapítani.

3. A cafetériával kapcsolatos feladatok
3.1. A BM OKF esetében a cafetéria igénylésével kapcsolatos, valamint a 4.3-4.4., valamint a 6. pontokban meghatározott feladatokat a BM OKF GEK látja el.

3.2. A területi szervek, valamint a helyi szervek állományának igénylésével kapcsolatos, valamint a 4.3-4.4., valamint a 6. pontokban meghatározott feladatokat a területi szerv Gazdasági Szervezete látja el.

3.3. A 3.1.-3.2. pontban meghatározott feladatok elvégzésére a jogosultakat a BM OKF GEK, a területi szerv esetében a Gazdasági Szervezet vezetője jelöli ki. A hozzáférési jogosultságot a BM OKF és a BM OKF GEK esetében az Informatikai Főosztályra, a területi szervek esetében az illetékes Informatikai Osztályra kell felterjeszteni a 4. függelék szerinti nyomtatványon.
3.4. Amennyiben a területi szerv a cafetériával kapcsolatos feladatokat decentralizálni kívánja, úgy a feladat megosztásának, ellenőrzésének részletes szabályait – figyelemmel az intézkedés 3. pontjára – az intézkedés hatályba lépését követő 30 napon belül belső intézkedésben szükséges szabályoznia.
3.5. A cafetéria juttatást nyújtó munkáltató folyamatosan figyelemmel kíséri a cafetéria címén rendelkezésre bocsátott időarányos költségvetési támogatást és az azzal szemben felmerülő igényt. Amennyiben az igény meghaladja a költségvetési támogatás összegét, úgy az adott hónap kifizetését megelőzően gondoskodik az időarányos mértéket meghaladó költségvetési támogatás előrehozásának kezdeményezéséről.

4. A cafetéria juttatásokra felhasználható éves keretösszeg megállapítása

4.1. A cafetéria éves összege – figyelemmel Magyarország 2017. évi központi költségvetéséről szóló 2016. évi XC. törvény 59. § (4) bekezdésére – 2017. évben bruttó 200 000 forint/fő. A keretösszeg tartalmazza a juttatást nyújtó munkáltatót terhelő közterhek összegét is. Az éves keretösszegből egy naptári évben az 5.2. pontban meghatározott juttatási elemek vehetők igénybe.
4.2. A jogosultságot szerző foglalkoztatott tájékoztatásáról és cafetéráról történő nyilatkoztatásáról a szolgálatteljesítési hely szerinti – Szervezeti és Működési Szabályzatban meghatározott – szervezeti egység vezetője gondoskodik.
4.3. A tárgyévben igénybe nem vett cafetéria összeg nem vihető át a következő évre. A foglalkoztatott az önhibájából késedelmesen benyújtott igényléséből eredő, a tárgyévben igénybe nem vett összegről az 1. függelék szerinti nyilatkozat kitöltésével november 30-áig írásban nyilatkozik, melyet a BM OKF esetében a BM OKF GEK-hez, a területi szervek esetében a Gazdasági Szervezethez kell benyújtani. Amennyiben a foglalkoztatott önhibáján kívül mulasztotta el a nyilatkozattétel határnapját, úgy haladéktalanul, de legkésőbb a tudomására jutást követő 10 napon belül szükséges nyilatkoznia.
4.4. Amennyiben a foglalkoztatott jogviszonya a tárgyévben keletkezik, vagy szűnik meg, a bruttó keretösszeget – az adott év naptári napjai számának figyelembevételével – a jogviszony időtartamával arányosan kell megállapítani.
5. A cafetéria juttatási elemek kiválasztása

5.1. A cafetéria választható juttatásai: a személyi jövedelemadóról szóló 1995. évi CXVII. törvény (a továbbiakban: Szja tv.) 71. § (1) bekezdésben foglaltak.
5.2. A cafetéria-rendszer – meghatározott feltételekkel – a következő juttatásokat tartalmazza:
a) Széchenyi Pihenő Kártya (a továbbiakban: SZÉP Kártya) keretében

aa) SZÉP Kártya szálláshely alszámlájára

ab) SZÉP Kártya vendéglátás alszámlájára

ac) SZÉP Kártya szabadidő alszámlájára 

utalt támogatás;

b) pénzösszeg.
5.3. A juttatási elemek kiválasztásakor figyelembe kell venni, hogy visszamenőleges időszakra az igénylést módosítani nem lehet.
5.4. A foglalkoztatott a tárgyév február 15-28. napja között köteles nyilatkozni a tárgyévre vonatkozóan a részére megállapított keretösszeg felhasználásáról, az általa választott cafetéria juttatási elemekről és azok mértékéről. A Cafetéria Nyilatkozatot a BM OKF belső informatikai hálózatán, a nyilatkozattételi határidőig működtetett informatikai alkalmazáson keresztül kell megtenni. Az informatikai alkalmazáson kitöltött Cafetéria Nyilatkozatot kinyomtatva, aláírva, papír alapon a BM OKF esetében a BM OKF GEK, a területi szervek esetében a Gazdasági Szervezet részére szükséges eljuttatni. 
5.5. Amennyiben a foglalkoztatott a nyilatkozat tételben akadályoztatva van, ugyanakkor a cafetéria juttatásra jogosult, úgy a szervezetileg illetékes vezető köteles gondoskodni a nyilatkozat beszerzésről.

5.6. Az a foglalkoztatott, akinek a cafetéria jogosultsága év közben keletkezik, az első munkában töltött napot követő 10 munkanapon belül köteles nyilatkozni a részére megállapított keretösszeg felhasználásáról az 5.5. pontban szabályozott módon. A foglalkoztatottra irányadó cafetéria juttatások mértékéről, jogcíméről és cafetéria elemekről a BM OKF esetében és a területi szerveknél a szervezeti egység vezetője előzetesen tájékoztatást ad a foglalkoztatott részére. A foglalkoztatott a kitöltött nyilatkozatokat a BM OKF esetében a BM OKF GEK, a területi szervek esetében a Gazdasági Szervezet illetékes munkatársánál leadja, aki a cafetéria programban rögzíti az igényelt juttatásokat.
5.7. A Cafetéria Nyilatkozat határidőben történő megtételét önhibájából elmulasztó foglalkoztatott legfeljebb a személyi jövedelemadóról szóló 1995. évi CXVII. tv. (a továbbiakban: Szja tv.) 71. § (1) bekezdésben foglalt juttatásokra jogosult.
5.8. A Cafetéria Nyilatkozat határidőben történő megtételét önhibáján kívül elmulasztó foglalkoztatott az akadályoztatása megszűnését követő legkésőbb 5 munkanapon belül köteles a Nyilatkozatot – az akadályoztatás tényének közlése mellett – az 5.5. pontban szabályozott módon leadni a BM OKF esetében a BM OKF GEK részére, a területi szervek esetében a Gazdasági Szervezet részére. A nyilatkozattételt önhibáján kívül elmulasztó foglalkoztatott az 5.5. pont szerint adja le nyilatkozatát, amely esetben bármely juttatás választására lehetőség van.
5.9. A foglalkoztatott által fel nem használt összeg pénzbeli megváltására a juttatott pénzösszeg éves keretösszegéig van lehetőség.
6. Eljárás a jogviszony megszűnése esetén

6.1. A 2.1. bb) pontban meghatározott esetben, vagy ha a foglalkoztatott jogviszonya a tárgyév közben szűnik meg, az időarányos részt meghaladó mértékben igénybe vett cafetéria juttatás értékét a távollét vége utáni első munkanapon, illetve a jogviszony megszűnésekor vissza kell fizetni. Nem kell visszafizetni a cafetéria juttatás értékét, ha a jogviszony a foglalkoztatott halála miatt szűnik meg.
6.2. A katasztrófavédelmi szervek közötti áthelyezés esetén a foglalkoztatott cafetéria juttatásra az egyes munkáltatóknál időarányosan jogosult. Ha a foglalkoztatott a korábbi munkáltatónál az időarányos részt meghaladó mértékű cafetéria juttatást vett igénybe, visszafizetési kötelezettség nem terheli, azonban az időarányos részt meghaladó mértékkel az új munkáltatónál igénybe vehető cafetéria juttatás értékét – legfeljebb az új munkáltatónál igénybe vehető juttatás mértékéig – csökkenteni kell. A foglalkoztatott cafetériájával kapcsolatos elszámolás az átadó és átvevő intézményt terheli.
6.3. Amennyiben az áthelyezés a hivatásos katasztrófavédelem szervezetén kívülre történik, a foglalkoztatottnak az időarányos részen felül felvett összeggel el kell számolnia annál a szervezetnél, ahonnan távozik. Az időarányos részen felül felvett összeget a foglalkoztatottnak vissza kell fizetnie, vagy hozzájárulása esetén az utolsó illetményéből le kell vonni. 
6.4. A foglalkoztatott év közben történő áthelyezése esetén a BM OKF esetében a BM OKF GEK pénztárosa, a területi szerveknél a Gazdasági Szervezet illetékes munkatársa rávezeti az esetlegesen a foglalkoztatott által az időarányos részt meghaladó mértékben igénybe vett cafetéria juttatás összegét a személyi állományt megillető egyes rendszeres és nem rendszeres személyi juttatások, távollétek és pótlékokra való jogosultságot tartalmazó jelentések, személyi állományba nem tartozó magánszemélyeket megillető juttatásokat alátámasztó dokumentumok továbbításának, elszámolásának technikai rendjéről szóló BM OKF főigazgatói intézkedés szerinti Leszerelési Lapra. 

6.5. A foglalkoztatott – ha a jogviszonya év közben szűnik meg – köteles az utolsó munkában töltött napon a részére nyújtott cafetéria összeggel elszámolni, a BM OKF esetében a BM OKF GEK pénztárában, a területi szervek esetében a Gazdasági Szervezet pénztárában. 

6.6. A cafetéria juttatási keret tárgyévre vonatkozó – jogviszonya időtartamával időarányosan megállapított – mértékének túllépése esetén a Humán Szolgálat által rendszeresített Leszerelési Lapra – a BM OKF esetében a BM OKF GEK pénztárosának, a területi szerveknél a Gazdasági Szervezet illetékes munkatársának – bruttó és nettó összegben is rá kell vezetni a túllépés összegét. A különbözettel történő elszámolás a 6.3. pont szerint történik, vagy a foglalkoztatott azt csekken befizeti, vagy a túllépés összege felvezetésre kerül a munkáltatói igazolásra.
6.7. A cafetéria juttatási keret tárgyévre vonatkozó – jogviszonya időtartamával időarányosan megállapított – mértékénél kevesebbet igénybe vevő foglalkoztatott részére a különbözet – a foglalkoztatott által az 1. függelék szerinti nyilatkozatban meghatározott módon – kifizetésre/kiutalásra kerül, az I. fejezet 5.7. és 5.9. pontjaiban foglaltak figyelembevételével.
6.8. Az 6.4.–6.5. pontokban foglaltak megfelelően irányadók abban az esetben is, ha a foglalkoztatott jogosultsága – a 2.1. pontban foglaltakat figyelembe véve – év közben szűnik meg.

7. A cafetéria juttatás forrása
7.1. A BM OKF és a területi szervek cafetéria juttatásának forrása az éves elemi költségvetésükben kerül meghatározásra.
7.2. A területi szervek 2017. január 1-jétől rendelkeznek a cafetéria juttatás forrásának megfelelő előirányzattal a hozzájuk rendelt, gazdálkodó szervezettel nem rendelkező költségvetési szervek tekintetében is.

II. Fejezet

Az egyes cafetéria juttatási elemek igénybevételének különös szabályai

8. Széchenyi Pihenő Kártya

8.1. A BM OKF és a területi szervek a hozzájárulást – a Széchenyi Pihenő Kártya (a továbbiakban: SZÉP Kártya) választása esetén – a foglalkoztatott által meghatározott alszámlá(k)ra, a Szolgáltatótól megrendelt elektronikus utalvány kártyán keresztül biztosítják.

8.2. A SZÉP Kártya alszámlái a következők:

a) szálláshely alszámla, melyre a munkáltatói hozzájárulás összege az Szja. tv. 71. § (1) bekezdés ba) pontjában meghatározott mértékig, azaz maximum nettó 225 000,- forint/év összegig terjedhet, de a cafetéria juttatás választott összegének a meghatározásánál figyelemmel kell lenni az éves keretösszegre.

b) vendéglátás alszámla, melyre a munkáltatói hozzájárulás összege az Szja. tv. 71. § (1) bekezdés bb) pontjában meghatározott mértékig, azaz maximum nettó 150 000,- forint/év összegig terjedhet.

c) szabadidő alszámla, melyre a munkáltatói hozzájárulás összege az Szja. tv. 71. § (1) bekezdés bc) pontjában meghatározott mértékig, azaz maximum nettó 75 000,- forint/év összegig terjedhet.
8.3.
A SZÉP Kártya megrendelése a foglalkoztatott igénylése alapján a BM OKF esetében a BM OKF GEK, a területi szerveknél a Gazdasági Szervezet feladata.

8.4.
A SZÉP Kártya megrendelésével, használatával, valamint a támogatás igénybevételével kapcsolatban a foglalkoztatottat semmilyen költség sem terheli. 

8.5.
A pótkártya, illetve a közeli hozzátartozó és – az élettársi kapcsolatról tett nyilatkozat szerint – az élettárs részére a társkártya megrendelése a foglalkoztatott feladata, amelyhez a BM OKF GEK, vagy a területi szerveknél a Gazdasági Szervezet segítséget nyújthat.
8.6.
A társkártya, valamint a pótkártya előállítási és kézbesítési költségei – társ-, illetve pótkártyánként – a foglalkoztatottat terhelik, azok a cafetéria keretösszeg terhére nem teljesíthetők.

8.7. A kártyák megrendelése és a hozzájárulás utalása:

a) A foglalkoztatott saját részére, vagy közeli hozzátartozója részére megadott adatok alapján igényelheti a SZÉP Kártyát. A BM OKF esetében szervezeti egységenként kell intézkedni a nyilatkozatok továbbításáról a BM OKF GEK részére. A területi szervek esetében az adatokat tartalmazó nyilatkozatokat a területi szervek Gazdasági Szervezetének kell bekérnie.

b) A BM OKF esetében a BM OKF GEK gondoskodik a SZÉP Kártya beszerzéséről, a fizető az előirányzattal rendelkező BM OKF. 

c) A SZÉP Kártyát a foglalkoztatottak vagy postai úton kapják meg az OTP Bank Nyrt-től, vagy a BM OKF esetében a BM OKF GEK-hez, a területi szervek esetében a székhelyre történik a kiszállítás. A postai kiszállítás módját a Gazdasági Szervezetek vezetői határozzák meg.
d) A területi szervek esetében a SZÉP Kártya megrendeléséről, beszerzéséről és kiosztásáról a területi szervek Gazdasági Szervezete gondoskodik. 

8.8. Ezt a cafetéria juttatási elemet választóknak a főkártya megrendeléséhez elektronikus úton (a cafetéria programban) a nyilatkozatot, valamint az 2. függelékben megjelölt adatokat, és az OTP Széchenyi Pihenőkártya honlapján (www.otpszepkartya.hu) található, aktuális, adatkezeléshez történő hozzájáruló nyilatkozat (3. függelék) nyomtatványát kell kitölteniük, amely a honlapon található, hatályos Munkáltatói Általános Szerződési Feltételek menüpont alatti dokumentum 2. számú mellékletét képezi.
Dokumentumok leadásának rendje: 
8.9. A 2. és 3. függelék szerinti nyilatkozatok kitöltéséről a foglalkoztatott gondoskodik. Amennyiben a foglalkoztatott már rendelkezik SZÉP Kártyával, úgy a 3. függeléket nem kell kitöltenie. A nyilatkozatok meglétét a BM OKF esetében a BM OKF GEK, a területi szerveknél a Gazdasági Szervezet ellenőrzi.
Pénzügyi rendezés, a SZÉP Kártya átadása:
8.10. A leadott dokumentumok és a nyilatkozatok alapján a BM OKF esetében a BM OKF GEK, a területi szerveknél a Gazdasági Szervezet rögzíti e juttatást a cafetéria programban. A cafetéria programban rögzített adatok illetmény számfejtő rendszerben történő betöltését a BM OKF GEK március hónapban hajtja végre.
8.11. A juttatás cafetéria programban történő rögzítése egy összegben, legkorábban 2017. március hónapra történhet. A juttatás folyósítására március hónapban intézkedni szükséges a jelen intézkedés 3.5 pontjának figyelembe vételével.
9. Pénzösszeg
9.1.
Az éves keretösszeg az évi 100 000 Ft-ot nem haladhatja meg. 100.000 Ft akkor választható, ha a munkavállaló munkaviszonya egész évben fennáll. Egyéb esetben csak az időarányos összeg választható.
9.2.
A juttatás cafetéria programban történő rögzítése egy összegben, legkorábban 2017. március hónapra történhet. A juttatás folyósítására április hónapban intézkedni szükséges a jelen intézkedés 3.5 pontjának figyelembe vételével.
10. A cafetéria juttatásra vonatkozó közterhek 
10.1. Az Szja tv. értelmében az 5.2. a-b) pontokban meghatározott cafetéria juttatásokat a juttatás nettó értékének 1,18 szorosa után 15 százalék személyi jövedelemadó, továbbá 14 százalékos mértékű egészségügyi hozzájárulás-fizetési kötelezettség terheli [Szja tv. 69. § (2) bekezdése, az egészségügyi hozzájárulásról szóló 1998. évi LXVI. törvény 3. § (4) bekezdése].
A foglalkoztatott részére biztosított éves keretösszeg fedezi a juttatást nyújtó munkáltatót terhelő közterhek összegét.
Függelékek
1. függelék: NYILATKOZAT a 2017. évben igénybe nem vett cafetéria összeg felhasználásáról

2. függelék: NYILATKOZAT Széchenyi Pihenő Kártya igénybevételéhez 2017. évre 

3. függelék: HOZZÁJÁRULÓ NYILATKOZAT ADATKEZELÉSHEZ

4. függelék: KEAR Cafetéria modul hozzáférés igénylése

5. függelék: Adatszolgáltatás a cafetériára nem jogosult FOGLALKOZTATOTTról
1. függelék a 1/2017. BM OKF főigazgatói intézkedés mellékletéhez
NYILATKOZAT


2017. évben igénybe nem vett cafetéria-összeg felhasználásáról

Foglalkoztatott neve:

Lakcíme:

Adóazonosító jele:

Szervezet, szervezeti egység:…………………………………………….
…………………………………………………………………………………………………

Elismerem, hogy a cafetéria juttatásról szóló nyilatkozatot önhibámból a 2017. évi Cafetéria Szabályzatban meghatározott határidőn túl (leadás dátuma: ………………………) adtam be. 

A 2017. évben a fel nem használt cafetéria-összeget:

SZÉP Kártyára utalt összegben kívánom igénybe venni:

· Bruttó összeg (Ft): …………………………………

· Nettó összeg (Ft): …………………………………
Pénzösszegben kívánom igénybe venni:

· Bruttó összeg (Ft): …………………………………

· Nettó összeg (Ft): …………………………………
Budapest, 20.............................................................

................................................

foglalkoztatott aláírása

Jelen nyilatkozatot csak a tárgyév november 30-áig lehet leadni!
2. függelék a 1/2017. BM OKF főigazgatói intézkedés mellékletéhez
NYILATKOZAT
Széchenyi Pihenő Kártya igénybevételéhez 2017. évre
(kitöltendő minden kedvezményezett részéről)

	Előnév:

	Kártyabirtokos vezeték neve:

	Kártyabirtokos utóneve:

	Kártyán szereplő név:

	Adóazonosító jel:

	Személyazonosító igazolvány száma:

	Születési név:

	Anyja neve:

	Születési hely:

	Születési idő:

	Állandó lakcím

	irányítószám: ............................

	város: ...........................................

	közterület név: .................................................................................................... közterület jelleg: ............................................................................... házszám: ....................................

	Levelezési cím, amennyiben eltér az állandó lakcímtől

	irányítószám: ............................

	város: ...........................................

	közterület név: .................................................................................................... közterület jelleg: ......................................... …………………………házszám: ....................................

	Kijelentem, hogy más kifizetőtől Széchenyi Pihenő Kártya juttatásban részesültem:

	igen    nem

	(A megfelelő válasz aláhúzandó.)

	Más kifizetőtől az adóévben a nyilatkozatot megelőzően Széchenyi Pihenő Kártya juttatás értéke:

	Megfizetett bruttó ellenérték:


Budapest, 20............................................................

............................................................................

foglalkoztatott aláírása

4. függelék a 1/2017. BM OKF főigazgatói intézkedés mellékletéhez
FEJLÉC

Szám:
Tárgy: KEAR hozzáférés kérése







Ü. i.:








Tel.:

név
osztályvezető

………………Megyei Katasztrófavédelmi Igazgatóság
Informatikai Osztály

B u d a p e s t

Tisztelt Osztályvezető Úr!

Kérem, hogy az alábbi kolléga részére a Központi Elektronikus Adatszolgáltatási Rendszer Cafetéria moduljához hozzáférést biztosítani szíveskedjék.

Név:
Szervezet:

Beosztás:

Segítő közreműködését ezúton is megköszönöm.

Székhely, 20………………………..


Tisztelettel:

Név, rf.

beosztás

5. függelék a 1/2017. BM OKF főigazgatói intézkedés mellékletéhez
FEJLÉC

ADATSZOLGÁLTATÁS A CAFETÉRIÁRA NEM JOGOSULT FOGLALKOZTATOTTRÓL
Szervezet megnevezése:

Szervezeti egység:

Név:

Lakcím:

Adószám:

A cafetéria juttatásra nem jogosultság oka:

A cafetéria juttatásra nem jogosultság dátuma:

A jogosulatlanság tényét igazoló dokumentáció (a szervezeti egység vezetőjének igazolása):

Székhely, 20                               

Vezető aláírása
11. A cafetéria juttatásokra felhasználható éves keretösszeg megállapítása

4.5. A cafetéria éves összege – figyelemmel Magyarország 2017. évi központi költségvetéséről szóló 2016. évi XC. törvény 59. § (4) bekezdésére – 2017. évben bruttó 200 000 forint/fő. A keretösszeg tartalmazza a juttatást nyújtó munkáltatót terhelő közterhek összegét is. Az éves keretösszegből egy naptári évben az 5.2. pontban meghatározott juttatási elemek vehetők igénybe.

Bruttó 200.000.- Ft /fő/év csak szépkártya és kp
Nettó 149000 *1,18=175820 

175820*15% szja =26373

175820*14% eho= 24615
Összesen 149000 nettó+26373+24615=199988

Nettó 149000 amit nyilatkozni lehet.

12. A cafetéria juttatási elemek kiválasztása

5.3. A cafetéria választható juttatásai: a személyi jövedelemadóról szóló 1995. évi CXVII. törvény (a továbbiakban: Szja tv.) 71. § (1) bekezdésben foglaltak.
5.4. A cafetéria-rendszer – meghatározott feltételekkel – a következő juttatásokat tartalmazza: kérdés a és b pont nincs ?
c) Széchenyi Pihenő Kártya (a továbbiakban: SZÉP Kártya) keretében

aa) SZÉP Kártya szálláshely alszámlájára maximum nettó 200000
ab) SZÉP Kártya vendéglátás alszámlájára maximum nettó 150000
ac) SZÉP Kártya szabadidő alszámlájára maximum nettó 75000
utalt támogatás; Szépkártya utalás összesen maximun nettó 200.000 lehet
d) pénzösszeg. Maximum nettó 100000
5.10. A juttatási elemek kiválasztásakor figyelembe kell venni, hogy visszamenőleges időszakra az igénylést módosítani nem lehet.
5.11. A foglalkoztatott a tárgyév február 15-28. napja között köteles nyilatkozni a tárgyévre vonatkozóan a részére megállapított keretösszeg felhasználásáról, az általa választott cafetéria juttatási elemekről és azok mértékéről. A Cafetéria Nyilatkozatot a BM OKF belső informatikai hálózatán, a nyilatkozattételi határidőig működtetett informatikai alkalmazáson keresztül kell megtenni. Az informatikai alkalmazáson kitöltött Cafetéria Nyilatkozatot kinyomtatva, aláírva, papír alapon a BM OKF esetében a BM OKF GEK, a területi szervek esetében a Gazdasági Szervezet részére szükséges eljuttatni. 

A szabályzat nem tartalmazza az adómentes juttatásokat –lakáshitel törlesztés ????
Tavaly a költségtérítés bank is ebben volt.
